《十六夜与朱都二子酌月承天寺二首 其一》
明代·陆采

蓝若延佳赏，蕙肴留好宾。共听联袂曲，不见折香人。

僧扫苔间坐，云生头上巾。石床浑失寐，清照一吟身。

作者简介：（1497—1537）苏州府长洲人，初名灼，字子玄，号天池山人，又号清痴叟。陆粲弟。诸生。十九岁作《王仙客无双传奇》(即《明珠记》)，自选伶人演出。性豪荡不羁，日夜与客剧饮歌呼。喜游，足迹遍南北。有《冶城客论》、《太山稿》及传奇《南西厢》、《怀香记》。